
                                                 Nr.23/623/2011
BIROUL PERMANENT
AL

CAMEREI DEPUTAŢILOR



Vă înaintăm, alăturat, Raportul suplimentar (II) asupra proiectului de Lege privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, transmis cu adresa nr.P.L.x 623 din 16 noiembrie 2011.



În raport de obiectul şi conţinutul său, proiectului de lege face parte din categoria legilor ordinare.



În conformitate cu prevederile Constituţiei României, republicată, Camera decizională pentru acest proiect de lege este Camera Deputaţilor.
PREŞEDINTE,

Iulian Iancu

      Nr.23/623/2011
RAPORT SUPLIMENTAR (II) 
asupra proiectului de Lege privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii


În conformitate cu prevederile art.95 din Regulamentul Camerei Deputaţilor, republicat, Comisia pentru industrii şi servicii a fost sesizată, în procedură de urgenţă, spre dezbatere şi avizare în fond, cu proiectul de Lege privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, transmis cu adresa nr.P.L.x 623 din 16 noiembrie 2011, înregistrat la comisie sub nr.23/378 din 17 noiembrie 2011.



Senatul, în calitate de primă Cameră sesizată, a adoptat proiectul de lege în şedinţa din 9 noiembrie 2011.



Comisia juridică, de disciplină şi imunităţi a avizat favorabil proiectul de lege, cu avizul nr.PL-x 623/2011 din 22 noiembrie 2011.


Consiliul Legislativ, cu avizul nr.926 din 25 august 2011, a avizat favorabil proiectul de lege cu observaţii şi propuneri care au fost preluate de iniţiator.



Proiectul de lege are ca obiect aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii, în scopul armonizării prevederilor referitoare la marca naţională de acreditare cu cele stabilite în standardul armonizat aplicabil obligatoriu organismului naţional de acreditare.Totodată, prin introducerea unui nou alineat la art.8, autoritatea cu funcţie de reglementare se asigură că cerinţele de acreditare aplicabile organismelor de evaluare a conformităţii sunt suficiente, fără a fi excesive.



Membrii Comisiei pentru industrii şi servicii au examinat proiectul de lege în şedinţa din 28 martie 2012 şi au hotărât, cu unanimitate de voturi, adoptarea  proiectului de lege.


În şedinţa din data 8 mai 2012, plenul Camerei Deputaţilor a hotărât retrimiterea proiectului de lege la comisia sesizată în fond pentru o nouă examinare.Reexaminarea proiectului de lege a avut loc în şedinţa comisiei din data de 9 octombrie 2012 şi membrii comisiei au hotărât, cu unanimitate de voturi, să propună plenului Camerei Deputaţilor adoptarea proiectului de Lege privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii în forma adoptată de Senat.



În şedinţa din data 12 martie 2013, plenul Camerei Deputaţilor a hotărât, din nou, retrimiterea proiectului de lege la comisia sesizată în fond pentru o nouă examinare, fiind invocată o posibilă încălcare a acordului MLA (Multilateral Agreement), semnat de toate organismele de acreditare din Europa.



Reexaminarea proiectului de lege a avut loc în şedinţa comisiei din data de 19 martie 2013, fiind analizată solicitarea transmisă de plen. În urma dezbaterii, membrii comisiei au hotărât, cu unanimitate de voturi, să propună plenului Camerei Deputaţilor menţinerea raportului suplimentar anterior, respectiv adoptarea proiectului de Lege privind aprobarea Ordonanţei Guvernului nr.22/2011 pentru modificarea şi completarea Ordonanţei Guvernului nr.23/2009 privind activitatea de acreditare a organismelor de evaluare a conformităţii în forma adoptată de Senat.



La lucrările comisiei au participat invitaţi din partea Ministerului Economiei, domnul Manuel Donescu – secretar de stat şi doamna Gabriela Poleac - consilier şi din partea RENAR: domnul Fănel Iacobescu – preşedinte.



La lucrările comisiei au fost prezenţi 28 de deputaţi din totalul de 29 de deputaţi membri ai comisiei.



În raport de obiectul şi conţinutul său, proiectul de lege face parte din categoria legilor ordinare.



În conformitate cu prevederile art.75 alin.(3) din Constituţia României, republicată, Camera Deputaţilor este Cameră decizională.

                     PREŞEDINTE,                                         SECRETAR,
                       Iulian Iancu                                     Radu - Bogdan Ţîmpău
Consilier parlamentar,
Silvia Vlăsceanu
PAGE  
2

